S-2357/2023

Mál þetta, sem dómtekið var 18. október, höfðaði lögreglustjórinn á höfuðborgarsvæðinu með ákæru 12. september 2023, á hendur G-kk-þgf G-kk-þgf, kt. 000000- 0000, [...], [...], „ I.

Fyrir umferðarlagabrot með því að hafa, föstudaginn 17. febrúar 2023, ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 1,39 ‰) um Reykjanesbraut í Kópavogi, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

II.

Fyrir umferðarlagabrot með því að hafa, sunnudaginn 28. maí 2023, ekið bifreiðinni [...] sviptur ökurétti um Hlíðarberg við Hlíðartorg í Hafnarfirði, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

III.

Fyrir umferðarlagabrot með því að hafa, laugardaginn 10. júní 2023, ekið bifreiðinni [...] sviptur ökurétti um Reykjanesbraut við Fjarðarhraun í Hafnarfirði, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

IV.

Fyrir umferðarlagabrot með því að hafa, sunnudaginn 25. júní 2023, ekið bifreiðinni [...] sviptur ökurétti um Skipalón í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.“

Ákærði krefst þess aðallega í málinu að honum verði gerð sú vægasta refsing sem lög leyfa. Þá krefst verjandi hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við þingfestingu málsins og játaði brot sín án undandráttar. Játning hans fær stoð í framlögðum gögnum. Samkvæmt því þykir sannað að ákærða hafi gerst sekur um þá háttsemi sem henni er gefin að sök í ákæru og þar er réttilega heimfærð til refsiákvæða.

Ákærði er fæddur árið [...]. Samkvæmt framlögðu sakavottorði dags 20. september 2023 var ákærði með dómi í Köln þann 25. nóvember 2013 sakfelldur fyrir ölvunarakstur og dæmdur til greiðslu sektar og gert að sæta ökuréttarsviptingu. M eð dómi Héraðsdóms Norðurlands Eystra þann 6. janúar 2017 var ákærða gert að sæta tveggja mánaða fangelsis, skilorðsbundið í þrjú ár, og hann sviptur ökurétti í tvö ár, meðal annars vegna aksturs undir áhrifum áfengis. M eð dómi Héraðsdóms Reykjaness þann 16. október 2020 var framangreindur skilorðs dómur dæmdur upp og ákærða gert að sæta fangelsi í 90 daga, þar af 60 daga skilorðsbundið í 2 ár og hann sviptur ökurétti ævilangt meðal annars vegna aksturs undir áhrifum. Næst gekkst ákærði undir tvær sektargerðir Lögreglustjórans á höfuðborgarsvæðinu þann 19. apríl 2021 þar sem hann féllst á að greiða annars vegar 170.000 kr. og hins vegar 120.000 krónur vegna aksturs sviptur ökurétti. Er því lagt til grundvallar við úrlausn málsins að ákærði gerist nú í fjórða sinn sekur um akstur undir áhrifum en í annað sinn sekur um akstur sviptur ökurétti.

Með hliðsjón af framangreindu, atvikum máls og dómvenju í málum af þessu tagi þykir refsing ákærða hæfilega ákveðin fangelsi í 6 0 daga og 8 00.000 króna sekt til ríkissjóðs. Greiði ákærði ekki dæmda fésekt innan fjögurra vikna frá dómsbirtingu skal koma í hennar stað 36 daga fangelsi. Í ljósi framangreinds og með vísan til tilvitnaðra lagaákvæða í ákæru er ákærði sviptur ökurétti ævilangt frá birtingu dómsins að telja.

Með vísan til 1. mgr. 235. gr. laga nr. 88/2008 ber að dæma ákærðu til að greiða allan sakarkostnað, alls 149.924 krónur. Um er að ræða kostnað vegna blóðtökuvottorðs, og rannsóknar rannsóknarstofu í lyfja- og eiturefnafræði á blóðsýni og þóknun skipaðs verjanda ákærða fyrir dómi, K-kk-ef V-kk-ef lögmanns, 120.528 krónur að meðtöldum virðisaukaskatti.

Af hálfu ákæruvaldsins fór K-x-x K-x-x saksóknarfulltrúi með málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, G-kk-nf G-kk-nf, sæti fangelsi í 6 0 daga.

Ákærði greiði 8 00.000 krónur í sekt til ríkissjóðs innan fjögurra vikna frá dómsbirtingu en sæti ella 36 daga fangelsi.

Ákærði er sviptur ökurétti ævilangt frá dómsbirtingu.

Ákærða greiði 149.924 krónur í sakarkostnað, þar meðtalda þóknun skipaðs verjanda síns K-kk-ef V-kk-ef lögmanns 120.528 krónur að meðtöldum virðisaukaskatti H-kvk-nf B-kvk-nf R-kvk-nf